
Esittäytymis- ja kuulumiskierros
Marjo: Kiireinen syksy. Tällä viikolla korealainen kuvausryhmä Tampereen pääkirjasto Metsossa kuvaamassa dokumenttisarjaa suomalaisista kirjastoista. Lukutaitotyö kiinnostaa maailman toisella puolella, olivat hyvin perehtyneet aiheeseen. Lisäksi työpöydällä vinkkausta ja arjen perushommaa.
Kaisa: Kehittämiskirjaston toimintasuunnitelman laatiminen ensi vuodelle pitää kiireisenä. PiKen mediasivistysoppaan julkaisu tulossa vielä vuoden loppuun mennessä, sen kasaaminen projektiryhmän kanssa käynnissä. AKE-koordinaattorin rekrytointi käynnissä, hakuilmoitus kuntarekryssä 29.9. asti. 
Pasi: LVV:n opintomatka Oslon seudun kirjastoihin 14.–17.9. takana, oli oikein inspiroivaa!
Elina: Viime viikolla ensimmäinen mediakasvatustunti kolmelle esikoululaisryhmälle. Kirjaston harjoittelija oli mukana. Ensi viikolla tulossa kaksi tettiläistä! Harry Potter -päivä tulossa marraskuussa, tettiläiset askartelevat koristeita.
Jaakko: Aloittanut kesällä uutena informaatikkona Valkeakoskella ja verkostossa Minna Edgrenin seuraajana. Ensimmäinen kirjastotyö, taustalta opettaja ja lastenhoitaja. Paljon uutta tällä hetkellä. Paikallisen lukion kanssa aloitettu yhteistyötä, ollut siellä aiemmin töissä. Toistaiseksi mennyt hyvin!
Marika: Kuokkalan ja Keltinmäen kirjastojen kirjastonjohtaja, Laura Hekkala-Vatulan tilalle verkostoon Jyväskylästä. Kiva tulla mukaan, katsotaan mitä syksy tuo tullessaan! Lanu-työ ei ole suoraan omaa työtä, mutta sen pyörimisestä huolehtiminen omissa kirjastoissa on. Työuralta kuitenkin tuttu ja tärkeä aihe. Vinkkaukset ja eppujen vastaanotot sekä satutunnit pyörivät.
Hanna-Leena: Jyväskylässä kahdeksasluokkalaiset pääkirjastolla kulttuurisuunnistamassa, kutsuttiin ensi kertaa mukaan myös kaupunginvaltuuston jäseniä, joista 12 ilmoittautui mukaan! Yksi valtuutettu jo käynyt, oli hyvä kokemus ja valtuuston jäsen oli tehnyt nostoja vierailusta omaan sosiaaliseen mediaansa. Keväällä toinen kierros, toivotaan silloin vielä lisää valtuuston jäseniä mukaan.
Johanna: Syksy on lähtenyt ”hiljaisesti”, toisaalta 500 oppilasta käynyt jo kirjastossa. Vinkkaukset alkavat tänään, kiirettä kohti mennään! Lukion kanssa aloitettu tiiviimpää yhteistyötä, ovat käyneet kirjastossa syksyn aikana. Lukutaito-ohjelma saatu valmiiksi ja sitä jalkautetaan, kutsuja tullut myös koulujen lukutaitotiimeihin. Kaksi hanketta pyörii myös päällekkäin.

AKE-ajankohtaiset
Marjo: Turun AKE-alueen lasten- ja nuortenkirjastotyön verkosto vieraili Tampereen pääkirjasto Metsossa, voisiko heidän kanssaan jatkaa keskustelua esimerkiksi lanu-verkoston verkostokahveilla vuonna 2027?
Ajatuksia tai toiveita ensi vuoden AKE-toiminnalle? 
Johanna: Somessa ääriajattelut (mm. manosfääri) leviävät. Onko kirjastolla mitään mediakasvatuksellista tapaa käsitellä näitä ilmiöitä?
Marjo: Kirjastoseuran jäsenkoulutuksessa Vastapuheella vihapuhetta vastaan käsiteltiin vasta näitä teemoja. Katsotaan, voisiko näitä materiaaleja hyödyntää. Tätä voisi ehkä käsitellä yhdessä myös digiverkoston kanssa? Tampereella ollut pohdinnassa seiskojen ja kasien tiedonhaun opastusten uudistaminen vastaamaan vielä enemmän tämän päivän tarpeisiin. 

Verkoston 2027 tavoitteet
Verkostojen yhteiseksi tavoitteeksi valittu toukokuun verkostokahveilla Yhteinen suunta. Toiveena kirkastaa paikallista yhteistyötä ja selkeyttää vastuita, tavoitteita ja rakenteita. Tärkeää huomioida myös ohjaavat asiakirjat, kuten kuntien strategiat, lukutaito-ohjelmat ja muut kirjastopoliittiset asiakirjat.
· Yhteinen suunta kunnan sisällä eri palvelualueiden välillä, miten sitä voitaisiin tukea?
· Muuramessa tuore lukutaitostrategia, johon nimettiin vastuuhenkilö kunnassa. Henkilö kuitenkin lähti eikä hänen tilalleen palkata enää uutta henkilöä. 
Verkostokahvien toteutus ja nimeäminen vuonna 2027. Jatketaanko samalla mallilla, tuntuuko konsepti, nimi ja toteutus omalta?
· Systemaattisuus hyvä, kun tietää etukäteen niin on helpompi aikatauluttaa.
· Parit kahvit per verkosto on hyvä tahti, ei työllistä liikaa. Voisiko olla nimeltään vaikkapa ”AKEn aamukahvit”?
Verkostopäivä 2027. Viime vuonna oltiin Juupajoella lanu-teemoissa ja tänä vuonna Keuruulla mediakasvatusteemoissa. Vuonna 2027 voisi olla esa-verkoston, eli esteettömyyden ja saavutettavuuden teemoissa jossain Pirkanmaalla. Ehdotuksia sijainnista ja tapahtumapaikoista saa esittää! Miten Verkostopäivää voisi kehittää vielä enemmän siihen suuntaan, että se kutsuisi mukaan muita kuin verkostoissa toimivia henkilöitä?
· Kulkuyhteyksiin hyvä kiinnittää huomiota jatkossakin. Turun AKE-alueella nimetty verkoston ydin, minkä lisäksi kaikki työntekijät kuuluvat verkostoon. 

Kirjakutsut tammikuussa, veto-/ohjelma-apua
Tänä vuonna tilaisuudessa on varattu enemmän aikaa myös vapaamuotoiseen verkostoitumiseen. Mukana myös Osallistava keskustelu -osio, jonka vetäjänä Marjo toimii. Keskustelun aiheita kirjallisuuteen liittyen voitaisiin pohtia verkoston kanssa yhdessä. Aiheena voisi olla esimerkiksi nuortenkirjallisuuden trendit tai kirjavinkkauksen hyvät käytännöt. 
· Nuortenkirjallisuudessa on huomio kiinnittynyt siihen, miten lukijaa ohjataan usein oikeaan tai moraaliseen toimintaan esimerkiksi päähenkilön ajattelun tai toiminnan kuvaamisen kautta. 
· Kuulostaa omasta lapsuudesta tutulta kasvatukselliselta otteelta, josta sittemmin on enimmäkseen luovuttu. Onko kasvatuksellinen ote palaamassa lasten- ja nuortenkirjallisuuteen? 
· Myös dekkareissa ja true crimessa paljon ”onnettoman tytön tarinoita”, nyt oli uutuus jossa oli nimenomaan poika kateissa. Teoksessa käsiteltiin sitä, miten koulukodin pojan kohtalo ei jaksa kauaa kiinnostaa ihmisiä. 
· Millaisten ihmisten tarinoita kerrotaan? Tämä voisi olla hyvä apukysymys keskusteluun vähän lopullisesta aiheesta ja teemasta riippuen.
· Arkkityyppien muutokset kirjallisuudessa myös kiinnostavia.
· Kirjakutsuilla aikaisemmin kustantamon edustaja ollut puhumassa siitä, miten nuortenkirjallisuudesta puuttuvat ”maaseutujen miehet”. Kirjoja kustannetaan vähän ja teemojen kohdalla täytyy tehdä valintaa, jolloin osa teemoista jää käsittelemättä tai yksi teema ylikorostuu. Kenen äänellä nuortenkirjoissa puhutaan? Minkälaista maailmankuvaa niissä luodaan? Voi herättää kysymyksiä nuorilla siitä, miltä oma elämä näyttää ja miltä sen pitäisi näyttää? 
· Maaseudulle sijoittuvia kirjoja saatavilla harvakseltaan. Esimerkiksi eräily, kalastus ja metsässä liikkuminen voisi kiinnostaa maaseudun nuoria.
· Kuvaako tämä myös nuortenkirjailijoita? Mitkä teemat ovat heille tuttuja?

Motia, jaksua ja aikaa -hankkeen lyhyt esittely
Marjo kertoi Tampereen ja Jyväskylän kaupunginkirjastojen yhteisestä lukutaitohankkeesta. Hankkeen tavoitteena tutkia kirjastojen lukutaitotoimien vaikuttavuutta, kehittää keinoja ja mittareita vaikuttavuuden seurantaan ja tehdä kokeiluja olemassa olevien kouluyhteistyösuunnitelmien puitteissa. Tämän pohjalta luodaan mitattava, asiakaskeskeinen ja pysyvä toimintamalli, jolla lukutaitotyön vaikutuksia voidaan seurata myös hankkeen jälkeen. Hankkeen kohderyhmänä ovat lapset ja nuoret. Mukana palvelumuotoilun yhteistyökumppani.
Marjon esittelydiat lähetetään verkoston jäsenille.

Muut asiat
Ei muita asioita.
Seuraava kokous 
Seuraava kokous pidetään marraskuussa, Marjo tekee kyselyn sopivasta ajankohdasta.

